2026-yilning 9 oyi davomida manfaatlar to‘qnashuvini tartibga solish bo‘yicha amalga oshirilgan ishlar
Bank Kuzatuv kengashi va Boshqaruvining tegishli qarorlari bilan “O‘zsanoatqurilishbank” ATBning manfaatlar to‘qnashuvining oldini olish va uni bartaraf etish siyosati hamda bankda manfaatlar to‘qnashuvini boshqarish to‘g‘risidagi nizom tasdiqlangan.
Mazkur hujjatlarda bankda manfaatlar to‘qnashuvining oldini olish va uni bartaraf etish tartiblari, shuningdek, manfaatlar to‘qnashuvini deklaratsiya qilish qoidalari belgilangan.
Bankda manfaatlar to‘qnashuvining oldini olish maqsadida quyidagi hollarda deklaratsiyalar taqdim etilishi nazarda tutilgan:
· bo‘sh ish o‘rinlariga nomzodlarni lavozimga tayinlash va xodimlarni rotatsiya qilishda;
· har yili yillik deklaratsiyalarni taqdim etishda;
· mavjud yoki ehtimoliy manfaatlar to‘qnashuvi holatlari yuzaga kelganda.
2026-yilning 9 oyi davomida bank xodimlari tomonidan jami 5207 ta manfaatlar to‘qnashuvi to‘g‘risidagi deklaratsiya to‘ldirilgan.
Deklaratsiyalarni tahlil qilish hamda aniqlangan holatlarni tartibga solish bo‘yicha ko‘rilgan choralar natijasida 8 ta ehtimoliy manfaatlar to‘qnashuvi va 
2 ta mavjud manfaatlar to‘qnashuvi holati bartaraf etilgan. Hisobot davri yakuniga ko‘ra, 201 ta ehtimoliy manfaatlar to‘qnashuvi va 1 ta mavjud manfaatlar to‘qnashuvi holati qayd etilgan.
Manfaatlar to‘qnashuvi holatlarini tartibga solishga oid hujjatlar bankning Odob-axloq komissiyasi muhokamasiga kiritilgan. Komissiyaning 2026-yil 
19-martdagi 2-sonli, 7-maydagi 3-sonli va 30-iyundagi 5-sonli qarorlari asosida tegishli chora-tadbirlar ko‘rilgan.
Shuningdek, 2026-yil 25-sentabrda Odob-axloq komissiyasining navbatdagi  8-sonli yig‘ilishi o‘tkazilgan.

